འཚོ་བའི་ཁྲོད་མི་ལ་ལས་ཆང་ཉུང་ཙམ་བཏུངས་ན་ལུས་ཕུང་ལ་གནོད་པ་མེད་པར་མ་ཟད།ད་དུང་ལུས་ཕུང་བདེ་ཐང་ལ་ཕན་ཐོགས་ཡོད་པར་འདོད་ཀྱིན་ཡོད།དེ་ནི་ཆང་བཙོང་མཁན་ཚོས་འཛད་སྤྱོད་པར་ཆང་དཀར་གྱི་སྐྱེ་དངོས་འཇིབ་ཤུགས་གྲུབ་ཆ་དེ་འཛམ་གླིང་གི་ཆང་རིགས་ནང་ཆེས་རྩེ་གྲས་ཡིན་པ་དང་།ཆང་བཅུད་ཀྱི་གནོད་པ་ཇེ་ཉུང་དུ་གཏོང་ཐུབ་པ།མིའི་ལུས་སྟེང་གི་འགོག་སྲུང་བྱེད་ནུས་ཇེ་དྲག་ཏུ་གཏོང་ཐུབ་པ་དང་།ལུས་ཁམས་སྙོམ་སྒྲིག་བྱེད་ཐུབ་པ་སོགས་དྲིལ་སྒྲོག་སྣ་ཚོགས་བྱས་པའི་སྟབས་རེད།ཡིན་ཡང་ཀྲུང་ལུགས་གསོ་རིག་ཆེད་མཁས་པ་ལྟར་ན་ཆང་ཉུང་ཙམ་བཏུངས་ན་བདེ་ཐང་ལ་ཕན་ཞེས་པའི་བཤད་ཚུལ་དེའི་རིགས་ནི་ནོར་འཁྲུལ་ཞིག་རེད།